Document ID: 32012R1259

PADOMES REGULA (ES) Nr. 1259/2012
(2012. gada 3. decembris)
par zvejas iespēju iedalīšanu atbilstīgi protokolam, ar kuru uz diviem gadiem nosaka zvejas iespējas un finansiālo ieguldījumu, kas paredzēts Partnerattiecību nolīgumā zivsaimniecības nozarē starp Eiropas Savienību un Mauritānijas Islāma Republiku, un par grozījumiem Regulā (EK) Nr. 1801/2006
EIROPAS SAVIENĪBAS PADOME,
ņemot vērā Līgumu par Eiropas Savienības darbību un jo īpaši tā 43. panta 3. punktu,
ņemot vērā Eiropas Komisijas priekšlikumu,
tā kā:
(1)
Padome 2006. gada 30. novembrī pieņēma Regulu (EK) Nr. 1801/2006, lai noslēgtu Partnerattiecību nolīgumu zivsaimniecības nozarē starp Eiropas Kopienu un Mauritānijas Islāma Republiku (1) (turpmāk “partnerattiecību nolīgums”).
(2)
Jauns protokols, kas pievienots partnerattiecību nolīgumam, tika parafēts 2012. gada 26. jūlijā (turpmāk “jaunais protokols”). Jaunais protokols ES kuģiem piešķir zvejas iespējas ūdeņos, kas attiecībā uz zveju ir Mauritānijas suverenitātē un jurisdikcijā.
(3)
Padome 2012. gada 18. decembrī pieņēma Lēmumu 2012/827/ES (2) par jaunā protokola parakstīšanu un provizorisku piemērošanu.
(4)
Jānosaka metode zvejas iespēju iedalīšanai dalībvalstīm jaunā protokola piemērošanas laikā.
(5)
Saskaņā ar Padomes Regulu (EK) Nr. 1006/2008 (2008. gada 29. septembris) par atļaujām, kuras Kopienas zvejas kuģiem izdod zvejas darbību veikšanai ārpus Kopienas ūdeņiem, un par trešo valstu kuģu piekļuvi Kopienas ūdeņiem (3), ja konstatē, ka nav pilnībā izmantotas zvejas atļaujas vai Savienībai saskaņā ar jauno protokolu iedalītās zvejas iespējas, Komisija informē attiecīgās dalībvalstis. Atbildes nesniegšanu termiņā, ko nosaka Padome, uzskata par apstiprinājumu tam, ka attiecīgās dalībvalsts kuģi norādītajā laikposmā pilnībā neizmanto tiem pieejamās zvejas iespējas. Būtu jānosaka minētais termiņš.
(6)
Pašreizējā protokola darbības termiņš beidzās 2012. gada 31. jūlijā. Jaunais protokols būtu jāpiemēro provizoriski no tā parakstīšanas dienas, tāpēc šī regula būtu jāpiemēro no tās pašas dienas,
IR PIEŅĒMUSI ŠO REGULU.
1. pants
1. Zvejas iespējas atbilstīgi protokolam, ar kuru uz diviem gadiem nosaka zvejas iespējas un finansiālo ieguldījumu, kas paredzēts Partnerattiecību nolīgumā zivsaimniecības nozarē starp Eiropas Savienību un Mauritānijas Islāma Republiku (turpmāk “protokols”), ņemot vērā faktisko nozveju no 2008. gada līdz 2012. gadam, dalībvalstīm tiek iedalītas šādi:
a)
1. kategorija - vēžveidīgo (izņemot langustus un krabjus) zvejas kuģi (maksimālais kuģu skaits: 36)
Spānija
4 150 tonnas
Itālija
600 tonnas
Portugāle
250 tonnas
b)
2. kategorija - melnā heka zvejas traleri (izņemot saldētājtralerus) un kuģi zvejai ar grunts āķu jedām (maksimālais kuģu skaits: 11)
Spānija
4 000 tonnas
c)
3. kategorija - bentisko sugu (izņemot melno heku) zvejas kuģi, kas nezvejo ar trali (maksimālais kuģu skaits: 9)
Spānija
2 500 tonnas
d)
4. kategorija - krabju zvejas kuģi
Spānija
200 tonnas
e)
5. kategorija - tunzivju seineri
Spānija
17 licences
Francija
5 licences
f)
6. kategorija - kuģi tunzivju zvejai ar makšķerēm un kuģi zvejai ar dreifējošām āķu jedām
Spānija
18 licences
Francija
4 licences
g)
7. kategorija - pelaģiskās zvejas saldētājtraleri
Vācija
15 396 tonnas
Francija
3 205 tonnas
Latvija
66 087 tonnas
Lietuva
70 658 tonnas
Nīderlande
76 727 tonnas
Polija
32 008 tonnas
Apvienotā Karaliste
10 457 tonnas
Īrija
10 462 tonnas
Mauritānijas ūdeņos vienlaikus var izvietot ne vairāk kā 19 kuģus. Ja netiek izmantotas licences 8. kategorijā, no minētās kategorijas var pārcelt ne vairāk kā 16 ceturkšņa licences.
Protokola spēkā esamības divos gados dalībvalstu rīcībā ir šāds ceturkšņa licenču skaits:
Vācija
8
Francija
4
Latvija
40
Lietuva
44
Nīderlande
32
Polija
16
Īrija
4
Apvienotā Karaliste
4
Dalībvalstis cenšas informēt Komisiju, ja citas dalībvalstis var izmantot konkrētas licences.
h)
8. kategorija - pelaģiskās zvejas kuģi, kas nav saldētājtraleri
Īrija
15 000 tonnas
Neizmantošanas gadījumā šīs zvejas iespējas var pārcelt uz 7. kategoriju atbilstīgi minētās kategorijas iedalījuma metodei.
Mauritānijas ūdeņos var izmantot ne vairāk kā 16 ceturkšņa licences. Neizmantošanas gadījumā šīs licences var pārcelt uz 7. kategoriju.
Īrijas rīcībā ir 16 ceturkšņa licences (ar iespēju neizmantošanas gadījumā tās pārcelt uz 7. kategoriju).
Īrija protokola spēkā esamības laikā līdz katra gada 1. jūlijam, vēlākais, informē Komisiju par to, vai zvejas iespējas var izmantot citas valstis.
2. Regulu (EK) Nr. 1006/2008 piemēro, neskarot partnerattiecību nolīgumu.
3. Ja ar 1. punktā minēto dalībvalstu iesniegtajiem zvejas atļauju prasījumiem protokolā paredzētās zvejas iespējas netiek apgūtas pilnībā, Komisija var izskatīt jebkuras citas dalībvalsts iesniegtus atļaujas prasījumus saskaņā ar Regulas (EK) Nr. 1006/2008 10. pantu.
4. Regulas (EK) Nr. 1006/2008 10. panta 1. punktā minētais termiņš, kādā dalībvalstīm ir jāapstiprina, ka tās pilnībā neizmanto piešķirtās zvejas iespējas, ir desmit darbdienas no dienas, kad Komisija tās informē par to, ka zvejas iespējas nav pilnībā izmantotas.
2. pants
Regulas (EK) Nr. 1801/2006 2. pantu atceļ.
3. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no protokola parakstīšanas dienas.
Šī regula uzliek saistības kopumā un ir tieši piemērojama visās dalībvalstīs.
Briselē, 2012. gada 3. decembrī

Labels: 18
15
5
6